CELEX: 32011R0748
Language: sl
Date: 2011-07-28 00:00:00
Title: Izvedbena uredba Komisije (EU) št. 748/2011 z dne 28. julija 2011 o stotriinpetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

30.7.2011   
            
            
               SL
            
            
               Uradni list Evropske unije
            
            
               L 198/1
            
         IZVEDBENA UREDBA KOMISIJE (EU) št. 748/2011
   z dne 28. julija 2011
   o stotriinpetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 19. julija 2011 sklenil dodati dve fizični osebi na seznam oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 je zato treba ustrezno posodobiti
            
         
               (4)
            
            
               Da se zagotovi učinkovitost ukrepov, predvidenih s to uredbo, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. julija 2011
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      V Prilogi I k Uredbi Sveta (ES) št. 881/2002 se pod naslov „Fizične osebe“ dodajo naslednji vnosi:
      
                  (a)
               
               
                  
                     „Abdul Rahim Ba'aysir (tudi (a) Abdul Rahim Bashir, (b) 'Abd Al-Rahim Ba'asyir, (c) 'Abd Al-Rahim Bashir, (d) Abdurrahim Ba'asyir, (e) Abdurrahim Bashir, (f) Abdul Rachim Ba'asyir, (g) Abdul Rachim Bashir, (h) Abdul Rochim Ba'asyir, (i) Abdul Rochim Bashir, (j) Abdurochim Ba'asyir, (k) Abdurochim Bashir, (l) Abdurrochim Ba'asyir, (m) Abdurrochim Bashir, (n) Abdurrahman Ba'asyir, (o) Abdurrahman Bashir). Naslov: Indonezija. Datum rojstva: (a) 16.11.1977, (b) 16.11.1974. Kraj rojstva: (a) Solo, Indonezija; (b) Sukoharjo, osrednja Java, Indonezija. Državljanstvo: indonezijsko. Druge informacije: (a) višji vodja Jemaah Islamiyah; (b) očetovo ime je Abu Bakar Ba'asyir. Datum uvrstitve na seznam iz člena 2a(4)(b): 19.7.2011.“
                  
               
            
                  (b)
               
               
                  
                     „Umar Patek (tudi (a) Omar Patek, (b) Pa'tek, (c) Pak Taek, (d) Umar Kecil, (e) Al Abu Syekh Al Zacky, (f) Umangis Mike. Naslov: (a) Indonezija, (b) Filipini. Datum rojstva: 1970. Kraj rojstva: osrednja Java, Indonezija. Državljanstvo: indonezijsko. Druge informacije: vodilni član Jemaah Islamiyah. Datum uvrstitve na seznam iz člena 2a(4)(b): 19.7.2011.“